CELEX: 22017D0031
Language: bg
Date: 2015-07-10 00:00:00
Title: Решение на Съвместния комитет на ЕИП № 191/2015 от 10 юли 2015 година за изменение на приложение XX (Околна среда) към Споразумението за ЕИП [2017/31]

12.1.2017   
               
               
                  BG
               
               
                  Официален вестник на Европейския съюз
               
               
                  L 8/25
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 191/2015
      от 10 юли 2015 година
      за изменение на приложение XX (Околна среда) към Споразумението за ЕИП [2017/31]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2008/99/ЕО на Европейския парламент и на Съвета от 19 ноември 2008 г. относно защитата на околната среда чрез наказателно право (1) следва да бъде включена в Споразумението за ЕИП.
               
            
                  (2)
               
               
                  Директива 2008/99/ЕО обхваща актове, които са включени в Споразумението, както и такива, които не са включени него.
               
            
                  (3)
               
               
                  Поради това приложение XX към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      След точка 1л (Директива 2009/128/ЕО на Европейския парламент и на Съвета) от приложение XX към Споразумението за ЕИП се вмъква следното:
      
         
                     „1м.
                  
                  
                     
                        32008 L 0099: Директива 2008/99/ЕО на Европейския парламент и на Съвета от 19 ноември 2008 г. относно защитата на околната среда чрез наказателно право (ОВ L 328, 6.12.2008 г., стр. 28).
                     За целите на настоящото споразумение разпоредбите на Директивата се тълкуват със следната адаптация:
                     Тъй като някои актове на Общността, изброени в Директива 2008/99/ЕО, не са включени в Споразумението за ЕИП, всички позовавания на тези актове, на определения в тези актове, както и на престъпления, свързани с поведение, попадащо в обхвата на тези актове, съдържащи се в Директива 2008/99/ЕО, не се прилагат за държавите от ЕАСТ. Тези актове към настоящия момент са:
                     
                                 i)
                              
                              
                                 Директива 76/160/ЕИО на Съвета от 8 декември 1975 г. относно качеството на водите за къпане,
                              
                           
                                 ii)
                              
                              
                                 Директива 79/409/ЕИО на Съвета от 2 април 1979 г. относно опазването на дивите птици,
                              
                           
                                 iii)
                              
                              
                                 Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна,
                              
                           
                                 iv)
                              
                              
                                 Директива 96/29/Евратом на Съвета от 13 май 1996 г. относно постановяване на основните норми на безопасност за защита на здравето на работниците и населението срещу опасностите, произтичащи от йонизиращото лъчение,
                              
                           
                                 v)
                              
                              
                                 Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях,
                              
                           
                                 vi)
                              
                              
                                 Директива 2003/122/Евратом на Съвета от 22 декември 2003 г. относно контрола на високоактивните закрити радиоактивни източници и безстопанствените източници,
                              
                           
                                 vii)
                              
                              
                                 Директива 2006/7/ЕО на Европейския парламент и на Съвета от 15 февруари 2006 г. за управление качеството на водите за къпане,
                              
                           
                                 viii)
                              
                              
                                 Директива 2006/44/ЕО на Европейския парламент и на Съвета от 6 септември 2006 г. относно качеството на сладките води, които се нуждаят от опазване или подобряване с цел да бъдат годни за живота на рибите,
                              
                           
                                 ix)
                              
                              
                                 Директива 2006/117/Евратом на Съвета от 20 ноември 2006 г. относно надзор и контрол на превоза на радиоактивни отпадъци и отработено гориво.“
                              
                           
               
      Член 2
      Текстовете на Директива 2008/99/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 11 юли 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 10 юли 2015 година.
         
            
               За Съвместния комитет на ЕИП
            
            
               Председател
            
            Atle LEIKVOLL
         
      
      
         (1)  ОВ L 328, 6.12.2008 г., стр. 28.
      
         (*1)  С отбелязани конституционни изисквания.
      
         ПРИЛОЖЕНИЕ
         
            СЪВМЕСТНА ДЕКЛАРАЦИЯ НА ДОГОВАРЯЩИТЕ СТРАНИ
         
         
            към Решение на Съвместния комитет на ЕИП № 191/2015 от 10 юли 2015 г. за включване на Директива 2008/99/ЕО на Европейския парламент и на Съвета в Споразумението за ЕИП
         
         
            „Директива 2008/99/ЕО на Европейския парламент и на Съвета се основава на член 175 от ДЕО (понастоящем член 192 от ДФЕС) и има за цел да се постигне ефективна защита на околната среда. Това трябва да се постигне чрез използването на правни средства, предвидени в наказателното право. Договарящите страни се споразумяха, че настоящата директива трябва да бъде включена в Споразумението за ЕИП. Договарящите страни се споразумяват, че включването на Директива 2008/99/ЕО не засяга обхвата на Споразумението за ЕИП и отбелязват, че след влизането в сила на ДФЕС законодателят на ЕС може да приеме минимални правила в съответствие с член 83, параграф 2 от ДФЕС относно определението на престъпленията и санкции в определена област на политиката на ЕС, ако това „е належащо, за да се осигури ефективното прилагане на политика на Съюза в област, в която са приети мерки за хармонизиране“. Бъдещите законодателни мерки, приети съгласно член 83, параграф 2, няма да се отнасят за ЕИП.“